L 302/58 Službeni list Europske unije 22.10.2014. PROVEDBENA ODLUKA KOMISIJE od 20. listopada 2014. o izmjeni Odluke 2007/453/EZ o utvrđivanju GSE statusa Bugarske, Estonije, Hrvatske, Latvije, Luksemburga, Mađarske, Malte, Poljske i Slovačke (priopćeno pod brojem dokumenta C(2014) 7516) (Tekst značajan za EGP) (2014/732/EU) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EZ) br. 999/2001 Europskog parlamenta i Vijeća od 22. svibnja 2001. o utvrđivanju pravila za sprečavanje, kontrolu i iskorjenjivanje određenih transmisivnih spongiformnih encefalopatija ('), a posebno njezin članak 5. stavak 2. treći podstavak, budući da: (1) — Uredbom (EZ) br. 999/2001 predviđeno je da se države članice, treće zemlje ili njihove regije (,države ili regije") razvrstava u skladu s njihovim statusom goveđe spongiformne encefalopatije (GSE) u jednu od sljedeće tri katego- rije: zanemarivi rizik od GSE-a, kontrolirani rizik od GSE-a i neutvrđeni rizik od GSE-a. (2) — U Prilogu Odluci Komisije 2007/453/EZ () navedene su države ili regije prema svom GSE statusu. (3) — Svjetska organizacija za zdravlje životinja (OIE) ima vodeću ulogu u kategorizaciji država ili regija prema njihovu riziku od GSE-a. Popisom iz Priloga Odluci 2007/453/EZ uzima se u obzir Rezolucija br. 20 — Priznavanje statusa zemalja članica u vezi s rizikom od goveđe spongiformne encefalopatije — koju je OIE donio u svibnju 2013. (4) — OIE je u svibnju 2014. donio Rezoluciju br. 18 — Priznavanje statusa zemalja članica u vezi s rizikom od goveđe spongiformne encefalopatije (*). Uz države članice koje su već navedene u Prilogu Odluci 2007/453/EZ, tom su Rezolucijom Bugarska, Estonija, Hrvatska, Latvija, Luksemburg, Mađarska, Malta, Poljska i Slovačka priznate kao države sa zanemarivim rizikom od GSE-a. (5) — U lipnju 2014. OIE je ukinuo (“) status države sa zanemarivim rizikom od GSE-a za Rumunjsku, s učinkom od 27. lipnja 2014., slijedom izvješća rumunjskog predstavnika OIE-a o otkrivanju slučaja GSE-a u Rumunjskoj. (6) — Popis u Prilogu Odluci 2007/453/EZ treba stoga izmijeniti kako bi ga se uskladilo s Rezolucijom br. 18 koju je u svibnju 2014. donio OIE i kako bi se uzela u obzir naknadna odluka OIE-a da ukine status države sa zanema- rivim rizikom od GSE-a za Rumunjsku. (7) — Odluku 2007/453/EZ treba stoga na odgovarajući način izmijeniti. (8) — Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje, DONIJELA JE OVU ODLUKU: Članak 1. Prilog Odluci 2007/453/EZ zamjenjuje se tekstom u Prilogu ovoj Odluci. (') SLL 147, 31.5.2001., str. 1. () Odluka Komisije 2007/453/EZ od 29. lipnja 2007. o utvrđivanju GSE statusa država članica ili trećih zemalja ili njihovih regija u skladu s njihovim rizikom od GSE-a (SL L 172, 30.6.2007., str. 84.). () http://www.oie.int/fileadmin/Home/eng/Animal_Health_in_the_World/docs/pdf/2014_A_RESO-18_BSE.pdf (*) http://www.oie.int/animal-health-in-the-world/official-disease-status/bse/lossreinstatement-of-status/